ຊາວອາເມຣິກັນ ​ສະຫຼອງ ​ເທດສະການ ​ບຸນຂອບຄຸນ​ພະ​ເຈົ້າ (ວີດີໂອ/ສະໄລດ໌)
ວັນຂອບຄຸນພະເຈົ້າ ຖືວ່າ ເປັນວັນຂອງການ​​ເຕົ້າ​ໂຮມ​ ບັນດາ​ສະມາຊິກ​ຄອບຄົວ ຍາດພີ່ນ້ອງ ເພື່ອນມິດສະຫາຍ ​ເພື່ອ​ມາກິນ​ເຂົ້າ​ສາມັກຄີ ມ່ວນ​ຊື່ນ​ລື່ນ​ເລີງ​ຕ່າງໆ ແລະ​ຕ້ອງ​ມີ​​ໄກ່ງວງ​ເປັນອາຫານຫຼັກ.​
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ປະຕິບັດ ຕາມຮີດຄອງປະເພນີ ສືບເຄົ້າມາໄດ້ຫຼາຍທົດສະວັດແລ້ວ ໃນວັນພຸດວານນີ້ ແລະໄດ້ອະໄພຍະໂທດໃຫ້ໄກ່ງວງຄູ່ນຶ່ງ ທີ່ຈະຖືກນໍາໄປເປັນອາຫານໃນວັນ ໃຫ້ໄປໃຊ້ການແນວອື່ນແທນ ວັນສະຫຼອງເທດສະການບຸນຂອບຄຸນພະເຈົ້າ ຫຼື ທີ່ຮູ້ກັນດີ ແມ່ນ  ໃນສະຫະລັດອາເມຣິການັ້ນ ແມ່ນຖືກວ່າເປັນວັນຂອງການເຕົ້າໂຮມບັນດາສະມາຊິກ ຄອບຄົວ ຍາດພີ່ ນ້ອງ ເພື່ອນມິດສະຫາຍ ເພື່ອມາກິນເຂົ້າ ສາມັກຄີ ມ່ວນຊື່ນລື່ນເລີງຕ່າງໆ ແລະຕ້ອງມີໄກ່ງວງເປັນອາຫານຫຼັກ ແຕ່ວ່າປະທານາທິບໍດີ ໄດ້ກ່າວໃນທໍານຽບຂາວວ່າ ພວກໄກ່ງວງ ທີ່ມີຊື່ຫຼິ້ນວ່າ ໄດ້ຖືກໃຫ້ອະໄພຍະໂທດ ແລະຈະບໍ່ຖືກກິນເປັນອາຫານ ໃນວັນເທດສະ ການ ຂອບຄຸນພະເຈົ້າປະຈໍາປີ ຊຶ່ງເປັນວັນທີ່ຊາວອະເມຣິກັນທັງຫຼາຍ ພາກັນເດີນທາງ ເປັນຫຼາຍໆຮ້ອຍຫຼັກກິໂລແມັດ ເພື່ອກັບຄືນບ້ານໄປຮ່ວມສັງສັນ ແລະສະຫຼອງກັນຢ່າງ ມ່ວນຊື່ນ ບໍລິສັດສະມາຄົມລົດໂອໂຕອາເມຣິກັນຫຼື ຄາດຄະເນວ່າ ຈະມີຫຼາຍກວ່າ 43 ລ້ານຄົນ ຈະພາກັນອອກເດີນທາງຢ່າງນ້ອຍ 80 ຫຼັກກິໂລແມັດ ໃນອາທິດນີ້ ການທີ່ມີຫິມະ ນໍ້າແຂງມື່ນ ແລະຝົນຕົກ ຈາກສະພາບອາກາດທີ່ປັ່ນປ່ວນໃນບາງພາກພື້ນ ຂອງສະຫະລັດ ໃນຊ່ວງນີ້ ແມ່ນເຮັດໃຫ້ແຜນການເດີນທາງຂອງຊາວອະເມຣິກັນຫຼາຍ ລ້ານຄົນນັ້ນຫຍຸ້ງຍາກ ລໍາບາກ ບໍ່ວ່າຈະເປັນການເດີນທາງທ້ອງຖະໜົນ ທາງເຮືອບິນ ແລະທາງລົດໄຟກໍຕາມ ສາຍການບິນຕ່າງໆ ໄດ້ເລື່ອນເວລາຫຼາຍພັນຖ້ຽວບິນແລະຍົກ ເລີກອີກຫຼາຍຮ້ອຍຖ້ຽວໄປເລີຍ ຍ້ອນສະພາບອາກາດປັ່ນປ່ວນ ຊຶ່ງໄດ້ຂະຫຍາຍເປັນ ວົງກ້ວາງອອກ ປົກຄຸມໄປທົ່ວພາກຕາເວັນອອກຂອງສະຫະລັດທັງໝົດນັ້ນ